SREDNJA ŠKOLA KOPRIVNICA

KOPRIVNICA

Trg slobode 7, Koprivnica

RKP: 19870

Šifra djelatnosti: 8532

MB: 0901539

OIB: 17666654315

Razina: 31

Šifra škole u MZO: 06-037-503

Šifra županije: 06 –Koprivničko-križevačka županija

Šifra grada: 201 - Koprivnica

Koprivnica, 27. 1. 2025. g.

Prema članku 5. Pravilnika o financijskom izvještavanju u proračunskom računovodstvu donosimo

**BILJEŠKE**

**UZ FINANCIJSKI IZVJEŠTAJ ZA 2024. GODINU**

Srednja škola Koprivnica kao proračunski korisnik posluje na temelju sljedećih zakonskih i podzakonskih akata: Zakon o odgoju i obrazovanju u osnovnoj i srednjoj školi, Zakon o strukovnom obrazovanju, Zakon o ustanovama, Statutu škole, Zakon o proračunu, Pravilnik o proračunskom računovodstvu i računskom planu i Pravilnik o financijskom izvještavanju u proračunskom računovodstvu.

Odgovorna osoba, odnosno ravnatelj Škole je Mario Latin, mag.oec.

Voditelj računovodstva je Dubravka Eđut, ekonomist.

Djelatnost škole je: obrazovanje za stjecanje srednje stručne spreme u području prehrane, ekonomije, uprave i trgovine, turizma i ugostiteljstva, zdravstva i u novom obrazovnom sektoru - *Geologija, rudarstvo, nafta i kemijska tehnologija*, od školske godine 2021./2022. zanimanje kemijski tehničar.

Provodi se i srednjoškolsko obrazovanje odraslih, uključujući i programe stručnog osposobljavanja i stručnog usavršavanja, sukladno Zakonu o odgoju i obrazovanju u osnovnoj i srednjoj školi, Zakonu o strukovnom obrazovanju, kurikulima programa zanimanja te ostalim propisima koji uređuju pitanja obrazovanja, a prema verificiranim programima Ministarstva znanosti i obrazovanja za zanimanja ekonomist, upravni referent, komercijalist, prodavač, prehrambeni tehničar i rukovatelj prehrambenim strojevima.

Škola svoju djelatnost obavlja kao javnu službu. Škola nije u sustavu PDV-a, a osim obrazovanja odraslih vlastiti prihodi ostvaruju se i od iznajmljivanja sportske dvorane fizičkim osobama u svrhu rekreacije, sportskim klubovima, drugim školama, udrugama i neprofitnim organizacijama, a što je prema čl. 39. točka m. Zakona o PDV-u oslobođeno plaćanja PDV-a.

BILANCA

Srednja škola Koprivnica nema ni dugoročne ni kratkoročne kredite i zajmove te nikakve obveze po vrijednosnim papirima.

Isto tako završeni su svi sudski sporovi pokrenuti od strane zaposlenika (vezano uz isplatu razlike plaće zbog povećanja osnovice od 6% za 2016. godinu)– isplate su izvršene po svim pravomoćnim presudama, plaćeni su svi sudski troškovi i pristojbe, a Ministarstvo znanosti i obrazovanja doznačilo je školi sva potraživana sredstva. Sudskih sporova po drugim osnovama nema.

Šifra 022 i 02922 – indeks 153,7 – pokazuje povećano ulaganje u novu opremu u 2024. g.

Šifra 0214 – vezano i uz P-VRIO obrazac, prijenos opreme, odnosno dodatna ulaganja od strane Koprivničko-križevačke županije u novo sportsko igralište i fotonaponske elektrane

Šifra 11 – Srednja škola Koprivnica posluje u okviru riznice Koprivničko-križevačke županije te nema vlastiti žiro račun, stoga je stanje na računu (11) 0,00, a „vlastita“ sredstva vidljiva su na računu 16721 – potraživanja proračunskih korisnika za sredstva uplaćena u nadležni proračun – sredstva za plaću pripravnika dobivena od HZZ, sredstva za Erasmus+ projekte i ostvareni vlastiti prihodi od obrazovanja odraslih i najma.

Račun 129 ostala potraživanja, odnosi se na potraživanja od HZZO za bolovanja preko 42 dana, 2.899,12 eura.

Račun 231 – odnosi se na obvezu za isplatu naknade za neiskorišteni godišnji odmor pripravnici koja je sa 6.12.2024. prekinula mjeru pripravništva. Obveza za povrat u proračun neiskorištenih sredstava za isplatu plaće nalazi se na kontu 23958 u međusobnim obvezama proračunskih korisnika (Obrazac OBVEZE)

Račun 232 i 234 – obveze prema dobavljačima sve pripadaju pod „nedospjele“ (vidi se u obrascu OBVEZE) i u iznosu od 29.013,84 eura čine takozvani „metodološki manjak“ jer se radi uglavnom o računima za energente i komunalije za 12. mjesec 2022. gdje obveze dospijevaju u siječnju.

Račun 292 - odnosi se na prihod uplaćen od strane Hrvatskog zavoda za zapošljavanje za isplatu plaće pripravnika (pedagoga) koja je zaposlena u 11./2023., a prihod se odnosi na cijelo razdoblje – plaće za razdoblje 11/2023- 10/2024. U 2024. iznos je vraćen na konto 63414, a neutrošena razlika zbog prekida mjere pripravništva nalazi se na kontu obveze za povrat u proračun s 31.12.2024. u iznosu od 12.367,59 eura.

Račun 996 – sastoji se od evidencije dobivenih projektora i prijenosnih računala od strane CARNETA koja se prema uputama vodila izvanbilančno (do 2.1.2024.). 2. siječnja prema Odluci Carneta o prijenosu prava vlasništva nad opremom koja se od 2019. godine vodila izvanbilančno u sklopu projekta e-Škole u dvije faze prenosi se informatička oprema sadašnje vrijednosti od 37.576,75 eura (u obrascu P-VRIO) u Glavnu knjigu i na imovinu škole. Sve što se vodilo izvanbilančno je isknjiženo.

P –VRIO

Na šifri P018 prikazano je povećanje odnosno promjene u obujmu proizvedene dugotrajne imovine u iznosu od 1.449.578,18 eura. Prema Zaključku o prijenosu nabavljene nefinancijske imovine Koprivničko-križevačke županije od 18. 12. 2024. prenosi se bez naknade dodatno ulaganje na građevinskim objektima (obnova školskog sportskog igrališta i fotonaponske elektrane) u iznosu od 1.412.001,43 eura , a od Carneta prema Odluci o prijenosu prava vlasništva nad opremom koja se od 2019. godine vodila izvanbilančno u sklopu projekta e-Škole u dvije faze prenosi se informatička oprema sadašnje vrijednosti od 37.576,75 eura.

PR – RAS

Šifra 6341 – indeks 33,9 - odnosi se na primljena sredstava od Hrvatskog zavoda za zapošljavanje za plaću pripravnika za 2023. Kako je u tijeku 2024. godine pripravnica raskinula ugovor sa Školom ostatak neiskorištenih sredstava preknjižen je na račun 23958 – obveze za povrat u proračun i nalazi se u stanju međusobnih obveza u obrascu obveze zajedno s obvezama za bolovanje preko 42 dana.

Šifra 6361 – indeks 126,8 – povećanje osnovice plaće i drugih materijalnih prava radnika, povećani i prihodi i rashodi za plaće radnika

Šifra 6381 –indeks 248,5 - zbog dobivanja akreditacije iz strukovnog i općeobrazovnog dijela omogućeno nam je puno lakše povlačenje sredstava iz EU fondova za Erasmus+ projekte; doznačena sredstva za tri nova Erasmus+ projekta Srednje škole Koprivnica za učenike i nastavnike

Šifra 6393 – indeks 122,4 - u odnosu na prethodnu godinu povećanje satnice i materijalnih prava pomoćnika u nastavi

Šifra 6614 – indeks 237,1 – porast ostvarenih vlastitih prihoda od prodaje proizvoda najvećim dijelom zbog aktiviranja učeničke zadruge i manjim dijelom od prodaje ostataka papira

Šifra 6615 – indeks 114,1 -tendencija blagog porasta prihoda od obrazovanja odraslih zbog povećanog interesa građana za doškolovanjem i prekvalifikacijama dok su prihodi od iznajmljivanja sportske dvorane fizičkim osobama i sportskim klubovima i udrugama u svrhu rekreacije, održavanje raznih koncerata i manifestacija ostali na istoj razini.

Šifra 6631 -indeks 201,1 - tekuće donacije - odnosi se na donacije sredstava za dnevnice (u 2024. uglavnom inozemne koje su povećane u svim državama kamo se uglavnom putuje (Slovenija, Austrija, Italija) od turističkih agencija za pratnju nastavnika na maturalnim putovanjima

Šifra 6712 – indeks 193,4 –odnosi se na nešto veće prihode za nabavku nefinancijske imovine u odnosu na prošlu godinu- opreme za nastavu i kupnju traktorske kosilice, na rashodovnoj strani indeks iznosi 253,2 zbog većeg rashoda za nabavu nefinancijske imovine u odnosu na prihod od 3.800,00 eura za klima uređaje, račun koji nije plaćen s 31.12. 2024. pa nije priznat prihod za isto u 2024. g. – sredstva iz nadležnog proračuna.

Konta razreda 3 – indeks 123,8, rashodi su povećani, u skladu s rastom svih troškova bitnih za redovno poslovanje škole.

Šifra 3111 –indeks 126,1 - rashodi za isplatu plaća na razini ostvarenih prihoda zbog povećanih materijalnih prava radnika, plaće su rasle, kao i druga materijalna prava zaposlenika

Šifra 3113 – indeks 140,9 – povećani rashodi za prekovremeni rad zaposlenika u što ulaze i stručne zamjene, većim dijelom zbog aktivnosti i odsutnosti nastavnika vezane uz mobilnosti i višednevna putovanja kroz Erasmus+ projekte.

Šifra 3114 – indeks 123,7– povećani rashodi za posebne uvjete – povećanu odgojno obrazovnu aktivnost nastavnika zbog odlaska na maturalna putovanja i višednevna natjecanja s učenicima.

Šifra 3211 - indeks 170,5 – povećani rashodi za službena putovanja zbog povećane potrebe za edukacijom nastavnog osoblja vezano uz različite promjene u sustavu obrazovanja (modularna nastava u strukovnom obrazovanju) i odlaska na stručne skupove te odlaska s učenicima na jednodnevne i višednevne terenske nastave, što je vezano i uz

šifru 3213 (indeks 594,09) – troškovi stručnog osposobljavanja zaposlenika (kotizacije i svi rashodi koji su ranije bili na računu 32117 rashodi per diem dnevnica vezano uz mobilnosti iz Erasmus+ projekata )što se po uputi prikazuje preko računa Stručno osposobljavanje zaposlenika.

Šifra 3212 – indeks 86,30 odnosi se na nešto smanjene troškove prijevoza zaposlenika na posao i s posla zbog naknade za korištenje osobnog automobila za dolazak na posao i odlazak s posla od 0,16 eura/km zbog ujednačene cijene goriva tokom cijele godine te naknada nije rasla na 0,17 ili ,018 eura/ km kao godinu ranije

Šifra 3222 – indeks 170,3 – Školska shema – voće i voćni sokovi za učenike, veći rashodi po ugovoru Koprivničko-križevačke županije s dobavljačima.

Šifra 3223 – Energija – indeks 78,8 – smanjeni troškovi za električnu energiju zbog postavljanja fotonaponskih elektrana na krov zgrade Srednje škole Koprivnica

Šifra 3227 – indeks 261,10 – povećani izdaci za radnu obuću i odjeću zaposlenika ustanove jer je ista nabavljena u istoj godini i za spremačice i za nastavno osoblje (kojima nastava uključuje rad u bolnici s učenicima medicinskog usmjerenja i rad u laboratorijima).

Šifra 3231 – indeks 236,20 – zbog pojačanih aktivnosti mobilnosti vezanih uz Erasmus+ projekte troškovi prijevoza su znatno povećani na izvoru financiranja 5.8.

Šifra 3236 – indeks 160,80 – povećani izdaci za zdravstvene preglede zaposlenika ustanove jer smo po Kolektivnom ugovoru obvezni upućivati radnika na sistematski pregled svake tri godine do 50 godina starosti odnosno svake dvije godine iznad 50 godina starosti. Cijena sistematskog pregleda po zaposleniku iznosi 159,27 eura.

Šifra 3237 – indeks 293,5 – troškovi vezani uz intelektualne usluge – idejno rješenje, projektna dokumentacija, za izgradnju nove srednje škole, nastavak na projekt započet u 2023. godini.

Šifra 324 – indeks 254,0 – isplate učenicima u sklopu projekta – Stručna praksa u Termama Vivat br. 2023-1-HR01-KA122-VET-000136276.

Šifra 3812 – provedba akcije opskrbe učenica higijenskim potrepštinama na inicijativu MZOM

4 – indeks 253,20 - rashodi za nabavu nefinancijske imovine – između ostalog nabavljeni „smart“ televizori koji će postepeno zamijeniti projektore i projekcijska platna po učionicama, a u svrhu prezentacije nastavih sadržaja učenicima.

Y005 – ostvareni manjak prihoda i primitaka u iznosu od 7.024,26 eura, odnosi se uglavnom na takozvani „metodološki manjak“ vezano uz ulazne račune pristigle s 31 .12. tekuće godine i plaćene početkom 2025. Isto tako ostvareni višak na izvoru 58 (Erasmus projekti) umanjen je zbog manjka na izvoru 55 – financiranje rashoda za izradu idejnog rješenja izgradnje nove zgrade Srednje škole Koprivnica za koje još nisu pristigla sredstva od nadležnog proračuna. Preneseni manjak iz 2023. godine je 4.640,17 eura tako da je ukupan manjak (Y006) za pokriće u sljedećem razdoblju 11.664,43 eura, što je vidljivo i na šifri 922 iz dokumenta Bilanca

Šifra 11 – stanje novčanih sredstava je 0,00 kn jer se Srednja škola Koprivnica od 2018. godine nalazi u sustavu riznice Koprivničko-križevačke županije.

Promet 11 dugovno i potražno je povećan (indeks 112,6) zbog većih uplata vezanih uz ostvarivanje vlastitih prihoda, pristigla su sredstva za plaću pripravnika i po nekim projektima.

*U* obveznim analitičkim podacima kod *prosječnog broja zaposlenih*  – razlika za 13 zaposlenika ) šifra Z007 i Z009 govori o tome da Srednja škola Koprivnica ima puno zaposlenih u tzv. *dopunskom radu* – to su uglavnom liječnici i medicinske sestre koji rade po nekoliko sati tjedno u nastavi učenika koji se školuju za medicinska zanimanja. Kad se uzme u obzir ukupni mjesečni fond sati i podijeli s mogućim satima rada ispada realno 112 zaposlenih u punom radnom vremenu.

Značajnijih odstupanja u poslovanju i važnijih promjena koje bi utjecale na financijsko poslovanje Srednje škole Koprivnica u 2024. godini nije bilo.

OBVEZE

*Stanje obveza 1. siječnja 2024.* – prenesene obveze iz 2023. godine odnose se prije svega na obveze za materijalne rashode – energiju i komunalne usluge za prosinac 2023. godine. Te obveze podmirene su u siječnju 2024. godine.

Sve obveze s 31.12.2024. ulaze u kategoriju nedospjelih.

Međusobne obveze proračunskih korisnika odnose se na obveze za bolovanja preko 42 dana i iznose 2.899,12 eura jer je refundacija proknjižena (prema obavijesti od strane MZO) zaključno s 30. 9. 2024. godine (HZZO) i obveze za povrat sredstava Hrvatskom zavodu za zapošljavanje zbog prekida mjere pripravništva u iznosu od 12.367,59 eura.

RAS – funkcijski

Šifra 0922 - *više srednjoškolsko obrazovanje*  – rashodi razreda 3 i 4 razvrstani su prema funkcijskoj klasifikaciji na rashode povezane s obrazovanjem učenika u trogodišnjim i četverogodišnjim srednjoškolskim programima i podatak odgovara ukupno iskazanim podacima na šifri Y345 u obrascu PR-RAS.

Koprivnica, 27. 1. 2025.

Voditeljica računovodstva: Zakonski predstavnik:

Dubravka Eđut Mario Latin, mag. oec.